**ความสุขในการเรียนของนักศึกษา สาขาวิชาการบริหารงานตำรวจ**

**คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา**

**สตรีรัตน์ ศรีดาวเรือง1,รพีพัฒน์ จันทนินทร² และ อรรถสิทธิ์ นิกรวัฒน์³**

¹ สาขาวิชา การบริหารงานตำรวจ สังกัดคณะมนุษยศาสตร์และสังคมศาสตร์, โทรศัพท์ 063-3432240

²สาขาวิชา การบริหารงานตำรวจ สังกัดคณะมนุษยศาสตร์และสังคมศาสตร์, โทรศัพท์ 097-2700158

³สาขาวิชา การบริหารงานตำรวจ สังกัดคณะมนุษยศาสตร์และสังคมศาสตร์, โทรศัพท์ 081-3448226

¹[s59123450021@ssru.ac.th](mailto:s59123450021@ssru.ac.th), ²rapeepat@ssru.ac.th, ³attasit.ni@ssru.ac.th

**บทคัดย่อ**

การวิจัยในครั้งนี้มีวัตถุประสงค์เพื่อ 1) เพื่อศึกษาระดับความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา 2) เพื่อเปรียบเทียบความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา กลุ่มเป้าหมายที่ใช้ในการศึกษาเป็นนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา ได้กลุ่มตัวอย่าง จำนวน 171 คน โดยการสุ่มแบบบังเอิญ ใช้วิธีการสุ่มตัวอย่างแบบแบ่งชั้น เครื่องมือที่ใช้ในการในการเก็บรวบรวมข้อมูลคือแบบสอบถาม สถิติที่ใช้วิเคราะห์ข้อมูล คือ ค่าเฉลี่ย () ส่วนเบี่ยงเบนมาตรฐาน (SD) ค่า T-test และวิเคราะห์ความแปรปรวนทางเดียว (One – way ANOVA ) การทดสอบความแตกต่างรายคู่ด้วยวิธี LSD กำหนดระดับนัยสำคัญทางสถิติที่ระดับ 0.05

ผลการวิจัยพบว่า

1. ระดับความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา โดยรวมอยู่ในระดับมาก เมื่อพิจารณาเป็นรายด้าน พบว่า นักศึกษามีความสุขในการเรียนอยู่ในระดับมาก ( = 3.93) ได้แก่ ด้านความรู้สึกต่ออาจารย์และเพื่อนร่วมชั้น ( = 3.98) ด้านความรู้สึกต่อกิจกรรมการเรียนการสอน ( = 3.98) และด้านความรู้สึกต่อสภาพแวดล้อมในมหาวิทยาลัย ( = 3.83)

2. ผลการเปรียบเทียบความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา จำแนกตามเพศ ไม่แตกต่างกัน จึงปฏิเสธสมมติฐานที่ตั้งไว้ จำแนกตามอายุ แตกต่างกัน จึงยอมรับสมมติฐานที่ตั้งไว้ จำแนกตามระดับการศึกษา แตกต่างกัน จึงยอมรับสมมติฐานที่ตั้งไว้ จำแนกตามที่พักอาศัย ไม่แตกต่างกัน จึงปฏิเสธสมมติฐานที่ตั้งไว้

**คำสำคัญ :** ความสุขในการเรียน, นักศึกษาการบริหารงานตำรวจ

**Happiness in Study of Students with Branch in Police Administration, Faculty of Humanities and Social Sciences, Suan Sunandha Rajabhat University**

**Satreerat Sridaoruang¹,Rapeepat Juntanintorn²,Attasit Nikornwat³**

¹Branch in Police Administration, Faculty of Humanities and Social Sciences, Tel: 063-3432240

²Branch in Police Administration, Faculty of Humanities and Social Sciences, Tel: 097-2700158

³Branch in Police Administration, Faculty of Humanities and Social Sciences, Tel: 081-3448226

¹[s59123450021@ssru.ac.th](mailto:s59123450021@ssru.ac.th), ²rapeepat@ssru.ac.th, ³attasit.ni@ssru.ac.th

**Abstract**

The objectives of this research were to 1) study the level of happiness in study of students with branch in Police Administration, Faculty of Humanities and Social Sciences, Suan Sunandha Rajabhat University and to 2) compare the happiness in study of students with branch in Police Administration, Faculty of Humanities and Social Sciences, Suan Sunandha Rajabhat University. The sample group used to study was 171 students with branch in Police Administration, Faculty of Humanities and Social Sciences, Suan Sunandha Rajabhat University by accidental sampling and stratified sampling. The tool used to collect data was a questionnaire and statistic used to analyze data included mean (), standard deviation (SD), t-test and One-Way ANOVA, Least Significant Difference (LSD) determined the statistical significance at the level of 0.05.

The result findings were as follows:

1) The level of happiness in study of students with branch in Police Administration, Faculty of Humanities and Social Sciences, Suan Sunandha Rajabhat University in overall was at a high level (=3.93). While considered in each dimension, it was found that students were happy in study at high level (=3.98) that were feelings towards teachers and classmates, feelings towards teaching activities at high level (=3.98) and feelings towards the environment in the university at high level (=3.83).

2) Compare the happiness in study of students with branch in Police Administration, Faculty of Humanities and Social Sciences, Suan Sunandha Rajabhat University. For classify to gender is not different. Classify to age is different. Classify to educational background is different and classify to accommodation is not different.

**Keywords**: Happiness in study, students with branch in Police Administration

**บทนำ**

ในการเปลี่ยนแปลงของสังคมโลกที่มุ่งสู่โลกาภิวัตน์ และความหลากหลายของข่าวสารทำให้สังคมได้รับการพัฒนาเป็นสังคมแห่งการเรียนรู้ มีอิทธิพลและส่งผลกระทบต่อการจัดการศึกษา ดังนั้น เพื่อเปิดโอกาสให้คนไทยทุกคนสามารถคิดเป็น ทำเป็น มีความคิดริเริ่มสร้างสรรค์ สามารถเรียนรู้ได้ตลอดเวลา ชีวิตพร้อมรับการเปลี่ยนแปลง ตามพระราชบัญญัติการศึกษาแห่งชาติ พ.ศ 2542 การจัดการเรียนรู้ในสถานศึกษาและหน่วยงานที่เกี่ยวข้องจะต้องดำเนินการจัดเนื้อหาสาระและกิจกรรมให้สอดคล้องกับความสนใจและความถนัดของผู้เรียน เพื่อให้เกิดการใฝ่รู้อย่างต่อเนื่อง จัดการเรียนการสอนโดยผสมผสานสาระความรู้ต่างๆอย่างได้สัดส่วนสมดุลกัน รวมทั้งปลูกฝังคุณธรรม ค่านิยมที่ดีงาม และคุณลักษณะอันพึงประสงค์ไว้ในทุกวิชาส่งเสริมสนับสนุน ให้ผู้สอนสามารถจัดบรรยากาศ สภาพแวดล้อมสื่อการเรียน และอำนวยความสะดวกเพื่อให้ผู้เรียนเกิดการเรียนรู้ แต่จากการศึกษาที่ผ่านมากระบวนการพัฒนาการเรียนการสอนมุ่งเน้นและกำหนดทิศทางโดยผู้สอนเป็นส่วนใหญ่ ผู้สอนจะใช้วิธีการสอนที่เป็นองค์ความรู้ของผู้สอนเป็นศูนย์กลางโดยเน้นสาระและเนื้อหา โดยละเลยมุ่งเน้นให้ผู้เรียนพัฒนาศักยภาพและกระบวนการเรียนของผู้เรียนเป็นผลทำให้การเรียนรู้ไม่สอดคล้องกับจุดมุ่งหมายในการพัฒนาการเรียนรู้ วิชัย วงษ์ใหญ่ (2542) (อ้างถึง คู่บุญ ศกุนตนาค, 2552 , หน้า)

เนื่องจากกระทรวงศึกษาธิการมุ่งเน้นการขับเคลื่อนการปฏิรูปการศึกษา โดยเน้นย้ำเรื่องคุณภาพและความสอดคล้องกับความต้องการของชาติเป็นประเด็น วางแผนยุทธศาสตร์และมาตรการการขับเคลื่อนเปลี่ยนแปลงในการศึกษาทุกระดับ ทั้งนี้เพื่อความสุขของสังคมและความสามารถแข่งขันทางเศรษฐกิจเป็นเป้าหมายคู่ขนานที่มีความสำคัญ ในระบบหลักสูตรกลไก การบริหารจัดการ การพัฒนา การลงทุนในเทคโนโลยี และปัจจัยพื้นฐานทางการศึกษาจะต้องประสานสัมพันธ์กันในการเสริมสร้างเด็กและเยาวชนให้เติบโตเป็นคนดีมีความสุขและมีขีดความสามารถเท่าเทียมมาตรฐานสากลไม่ว่าในการศึกษาระดับใด ทั้งนี้เน้นการเป็นชาติรุ่นใหม่ที่มีจิตวิญญาณของความเป็นไทย มีสำนึกต่อรากเง้าทางวัฒนธรรมและต่อบทบาทหน้าที่ของตนในฐานะสมาชิกของครอบครัว ชุมชนและสังคม จาตุรนต์ ฉายแสง (2556 ,หน้า 1-2) (อ้างถึง คู่บุญ ศกุนตนาค , 2552 , หน้า 1)

จากความสำคัญของปัญหาที่กล่าวมาข้างต้น ผู้วิจัยจึงมีความสนใจที่จะศึกษาความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา จึงเป็นเรื่องที่น่าสนใจในการศึกษา เนื่องจากจะทำให้ทราบถึงระดับความสุขของนักศึกษารวมไปถึงจะได้นำไปใช้แก้ไขปรับปรุง เพื่อก่อให้เกิดความสุขในการเรียนและประโยชน์ต่อสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทาต่อไปในอนาคต

**วัตถุประสงค์ของการวิจัย**

1. เพื่อศึกษาระดับความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา

2. เพื่อเปรียบเทียบความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา

**สมมติฐานของการวิจัย**

นักศึกษาที่มีเพศ อายุ ชั้นปีการศึกษาและที่พักอาศัยต่างกันส่งผลต่อความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏ สวนสุนันทาแตกต่างกัน

**กรอบแนวความคิดในการวิจัย**

ตัวแปรต้น ตัวแปรตาม

|  |
| --- |
| **ปัจจัยส่วนบุคคล**   1. เพศ 2. อายุ 3. ระดับชั้นปี 4. ที่พักอาศัย |

|  |
| --- |
| **ความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา**   * ด้านความรู้สึกต่อกิจกรรมการเรียนการสอน * ด้านความรู้สึกต่ออาจารย์และเพื่อนร่วมชั้น * ด้านความรู้สึกต่อสภาพแวดล้อมในมหาวิทยาลัย |

**เนื้อเรื่อง/การทบทวนวรรณกรรม**

การศึกษาวิจัยเรื่อง ความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา มีแนวคิด ทฤษฎี และงานวิจัยที่เกี่ยวข้อง เพื่อใช้เป็นแนวทางในการศึกษาวิจัย ดังนี้

**ทฤษฎีการเรียนรู้อย่างมีความสุข**

กิติยวดี บุญซื่อและคณะ, 2540 ได้นำเสนอทฤษฎีการเรียนรู้อย่างมีความสุข โดยสรุปสาระสำคัญไว้ว่า “การเรียนรู้อย่างมีความสุขจะต้อง มีแนวคิดพื้นฐานเกิดจากการสร้างความรักและความศรัทธาให้กับนักเรียนเพราะศรัทธาเป็นจุดเริ่มต้นของ การเรียนรู้ที่ดีที่สุด การเรียนรู้ที่ดีเกิดจากการได้สัมผัส และสัมพันธ์กับของจริงและธรรมชาติ การเปิด โอกาสให้นักเรียนได้เรียนรู้ตนเอง และบุคคลรอบข้างช่วยให้เขาปรับตัวได้อย่างเหมาะสมกับสิ่งแวดล้อม รอบตัว การประยุกต์กระบวนทัศน์ใหม่ทางการศึกษาในการจัดการเรียนการสอน” การพัฒนาให้เด็กเป็นคนดี เก่ง และมีความสุข ต้องมีความสมดุลในการจัดกระบวนการเรียนการสอน บรรยากาศ และสภาพแวดล้อม โดยให้เด็กได้สนุกสนานกับกิจกรรมการเรียน และเสริมสร้าง ประสบการณ์ที่สร้างสรรค์ ให้ผู้เรียนมีความสุขตามสภาพจริง และกระบวนการประเมินตามสภาพจริงในการจัดการเรียนการสอนเพื่อพัฒนาให้เด็กเป็นคนดี เก่ง และมีความสุข

**แนวคิดทฤษฎีและปรัชญาที่เกี่ยวกับความสุข**

อาริสติปปุส (Aristippus) อาริสติปปุสเป็นนักปรัชญาสุขนิยมคนแรกใน อาริสติปปุส มีทรรศนะว่าสิ่งดีทุกสิ่งตัดสินกันด้วยความสุขต้องเป็นความสุขที่กําลังได้รับอยู่ในขณะนั้น ๆ ซึ่งถือว่าเป็นความสุขที่มีค่ามากกว่าความสุขในความทรงจําหรือความสุขที่คาดหมายเอาไว้ พูดให้เข้าใจง่ายขึ้นก็คือ อาริสติปปุส เน้นความสําคัญของความสุขในปัจจุบันมากกว่าความสุขในอดีตหรือในอนาคต เพราะอดีตผ่านไปแล้ว ส่วนอนาคตก็ยังมาไม่ถึงจึงไม่ควรไปหวังอะไรเป็นเพียงสิ่งเลือนลางเมื่อเปรียบเทียบกับความสุขในปัจจุบัน ความดีหรือค่าทางศีลธรรมไม่ได้ขึ้นอยู่กับผลรวมของความสุขในอดีตหรือในอนาคต กล่าวคือ เราแสวงหาความสุขให้มากที่สุดก็ในขณะนี้เท่าที่จะมีโอกาส เพราะวันพรุ่งนี้เราอาจไม่มีโอกาสหาความสุขแล้วก็ได้ นอกจากเน้นความสุขในปัจจุบัน

เอพิคิวรุส (Epicurus) เอพิคิวรุสเป็นนักปรัชญาสุขนิยมชาวกรีก เอพิคิวรุสให้ทรรศนะว่า ความสุขมีสองอย่างคือ (1) ความสุขทางผัสสะอันเป็นความสุข ทางกายกับ (2) ความสุขที่เกิดจากความสงบอันเป็นความสุขทางใจ นับตั้งแต่ถือกําเนิดเกิดมาสิ่งมีชีวิตทุกชนิดต่างแสวงหาความสุขและหลีกเลี่ยงความทุกข์ แม้ว่าความสุขจะเป็นสิ่งดีที่สุดของมนุษย์ แต่มนุษย์ก็ควรดําเนินทางสายกลางไม่ควรหมกมุ่นกับความสุขทางผัสสะมากจนเกินไป

เอพิคิวรุส แบ่งแรงปรารถนาออกเป็น 2 ประเภท คือ

1) แรงปรารถนาตามธรรมชาติมีสองอย่างคือ ที่จําเป็นกับที่ไม่จําเป็น แรงปรารถนาที่จําเป็นคือ สิ่งที่มนุษย์ต้องการเพื่อการดํารงชีวิต อันได้แก่ ปัจจัย 4 มีอาหาร เครื่องนุ่งห่ม ที่อยู่อาศัย และยารักษาโรค ซึ่งสิ่งเหล่านี้มนุษย์จําเป็นต้องแสวงหา จะขาดเสีย ส่วนแรงปรารถนาที่ไม่จําเป็น ได้แก่ แรงปรารถนาที่เกิดขึ้นตามธรรมชาติ แต่ไม่จําเป็นสําหรับชีวิต เช่น ความต้องการทางเพศ แรงปรารถนาประเภทนี้เอพิคิวรุสสอนให้ดําเนินสายกลาง

2) แรงปรารถนาประเภทที่สองคือ แรงปรารถนาที่มิได้เกิดขึ้นตามธรรมชาติซึ่งถือว่าไม่จําเป็นสําหรับชีวิต เช่น สิ่งฟุ่มเฟือยต่าง ๆ ความมั่งคั่งหรูหรา ชื่อเสียงเกียรติยศ สิ่งเหล่านี้นอกจากจะไม่จําเป็นสําหรับมนุษย์แล้ว ยังให้โทษอีกด้วย เพราะถ้ามนุษย์ทุ่มเทชีวิตเพื่อแสวงหามันหรือตกเป็นทาสของมัน มนุษย์ก็จะพบกับความทุกข์

ความหมายที่เกี่ยวกับความความสุข

ราชบัณฑิตยสถาน (2546) ได้ให้ความหมายว่า สุข คือ ความสบายกายสบายใจ ซึ่งแผนพัฒนาเศรษฐกิจและสังคมแห่งชาติ ฉบับที่ 8 มีการใช้คำว่า ความอยู่ดีมีสุข (Well – Being) ให้ความหมายเป็นความสำเร็จโดยมีอิสรภาพ ในการเลือกดำรงชีวิต ฉะนั้น ความสุข (Happiness) จึงเป็นส่วนหนึ่งของความอยู่ดีมีสุขเป็นเครื่องชี้วัด ด้านสังคม

พระพรหมคุณาภรณ์ (2550) ให้ความหมายของความสุข คือ การเน้นการฝึกจิต และปฏิบัติ ธรรม กระทำความดี และความเคารพในตนเอง โดยแบ่งความสุขออกเป็น 3 ประเภท คือ ความสุขด้านรูปธรรม หมายถึง ความสุขที่ตามองเห็น คือ การมีทรัพย์สิน มีอาชีพที่มั่นคงตำแหน่งยศศักดิ์ ฐานะเป็นที่ยอมรับของสังคม มีมิตรสหายบริวารและครอบครัวที่ดี ความสุข ด้านนามธรรม หมายถึง ความสุขที่ ลึกล้ำเกินกว่าที่ตามองเห็น คือ คุณงามความดี ความสุขจากคุณค่าของชีวิต การได้บำเพ็ญประโยชน์ ช่วยเหลือผู้อื่น มีศรัทธาในสิ่งที่ดีงาม มีปัญญาที่ทำให้รู้จักการปฏิบัติต่อสิ่งทั้งหลายอย่างถูกต้องและแก้ไขปัญหาที่เกิดขึ้นได้ ทำให้มีชีวิตความเป็นอยู่ที่ดีและความสุขด้านนามธรรมขั้นสูง ที่เรียกว่า โลกุตตระ หมายถึง ผู้ที่มีจิตใจเป็นอิสระด้วยความรู้เท่าทันต่อสิ่งทั้งหลาย รู้ชีวิตตามความเป็นจริง ปล่อยให้ กฎธรรมชาติทั้งหลายเป็นไปตามธรรมชาติ ไม่ให้ความทุกข์เข้ามากระทบจิตใจ มีความสุขอยู่กับตัวเอง และมีชีวิตที่สมบูรณ์

**งานวิจัยที่เกี่ยวข้อง**

ภารดี อนันต์นาวี (2558) ได้ทำการศึกษา เรื่อง “ปัจจัยที่ส่งผลต่อความสุขในการเรียนของนิสิตสาขาวิชาการบริหารการศึกษา คณะศึกษาศาสตร์ มหาวิทยาลัยบูรพา” พบว่า

1.ความสุขในการเรียนของนิสิตสาขาวิชาการบริหารการศึกษา คณะศึกษาศาสตร์ มหาวิทยาลัยบูรพา โดยรวมอยู่ในระดับมาก พิจารณาด้านอยู่ในระดับมากที่สุด-มาก เรียงจากค่าเฉลี่ยมากไปหาน้อย ได้แก่ ความรู้สึกต่ออาจารย์และเพื่อนร่วมชั้นอยู่ในระดับมากที่สุด ความรู้สึกต่อสภาพแวดล้อมมหาวิทยาลัย และความรู้สึกต่อกิจกรรมการเรียนการสอน อยู่ระดับมาก

1.1 ด้านความรู้สึกต่อกิจกรรมการเรียนการสอน โดยรวมและรายข้ออยู่ในระดับมาก เรียงสามอันดับแรก นิสิตเต็มใจทำงานที่อาจารย์มอบหมาย นิสิตยกย่องเพื่อนเสมอ เมื่อเพื่อนทำถูกต้อง นิสิตมีความตื่นเต้น ยินดีที่จะได้เรียนรู้สิ่งใหม่ ส่วนอันดับสุดท้าย ได้แก่ นิสิตชอบค้นคว้าหาความรู้เพิ่มเติมจากที่อาจารย์สอน

1.2 ด้านความรู้สึกต่ออาจารย์และเพื่อนร่วมชั้น โดยรวมอยู่ในระดับมากที่สุด เมื่อพิจารณารายข้ออยู่ในระดับมากที่สุด-มาก เรียงจากค่าเฉลี่ยมากไปหาน้อย สามอันดับแรก ได้แก่ นิสิตให้ความร่วมมือช่วยเหลือซึ่งกันและกันในการทำกิจกรรมต่างๆในห้องเรียน นิสิตมีปฏิสัมพันธ์กับอาจารย์และเพื่อนร่วมห้องเรียน นิสิตและเพื่อนมีความสามัคคีกันในการทำงานกลุ่มและกิจกรรมต่างๆในห้องเรียน ส่วนอันดับสุดท้าย ได้แก่ นิสิตยกย่องเพื่อนเสมอ เมื่อเพื่อนทำถูกต้อง

1.3 ด้านความรู้สึกต่อสภาพแวดล้อมในมหาวิทยาลัย โดยรวมและรายข้ออยู่ในระดับมาก เรียงจากค่าเฉลี่ยมากไปหาน้อยสามอันดับแรก ได้แก่ มหาวิทยาลัยมีแหล่งการเรียนรู้ให้แก่นิสิตได้ศึกษาค้นคว้าเพิ่มเติม บริเวณมหาวิทยาลัยมีบรรยากาศที่ร่มรื่นและอากาศเย็นสบายน่าพักผ่อน มหาวิทยาลัยส่งเสริมให้นิสิตได้มีโอกาสเพิ่มทักษะ ส่วนอันดับสุดท้ายได้แก่ มหาวิทยาลัยมีสถานที่พักผ่อนหย่อนใจให้แก่นิสิตอย่างเพียงพอ

2. ปัจจัยคุณลักษณะของนิสิต ปัจจัยการเรียนการสอน ปัจจัยด้านคุณลักษณะของอาจารย์ ปัจจัยลักษณะกลุ่มเพื่อน ปัจจัยการสนับสนุนจากครอบครัว และปัจจัยการบริการทางการศึกษา ส่งผลต่อความสุขในการเรียนของนิสิตสาขาวิชาการบริหารการศึกษา คณะศึกษาศาสตร์ มหาวิทยาลัยบูร สามารถพยากรณ์ความสุขในการเรียนของนิสิต ได้ร้อยละ 97

2.1. ปัจจัยด้านการเรียนการสอน ปัจจัยด้านคุณลักษณะอาจารย์ ปัจจัยด้านลักษณะกลุ่มเพื่อน ปัจจัยด้านการสนับสนุนจากครอบครัว ส่งผลทางอ้อมผ่านปัจจัยด้านคุณลักษณะของนิสิตไปยังความสุขในการเรียนของนิสิตสาขาวิชาการบริหารการศึกษา คณะศึกษาศาสตร์ มหาวิทยาลัยบูรพา สามารถพยากรณ์ความสุขใน การเรียนของนิสิต ได้ร้อยละ 1.01

2.2. ปัจจัยด้านการบริการทางการศึกษาและปัจจัยด้านคุณลักษณะของอาจารย์ส่งผลทางอ้อมผ่านปัจจัยด้านการเรียนการสอนไปยังความสุขในการเรียนของสาขาวิชาการบริหารการศึกษา คณะศึกษาศาสตร์ มหาวิทยาลัยบูรพา สามารถพยากรณ์ความสุขในการเรียนของนิสิต ได้ร้อยละ 80

จตุรวัฒน์ ผนึกรัมย์ (2560) ได้ทำการศึกษา เรื่อง “การศึกษาปัจจัยที่สัมพันธ์กับความสุขของนักศึกษา ระดับปริญญาตรีมหาวิทยาลัยเทคโนโลยีสุรนารี ปีการศึกษา 2559” พบว่า

1. ระดับความสุขของนักศึกษา พบว่า นักศึกษามีความสุขต่อสภาพแวดล้อมโดยรวมของ มหาวิทยาลัย นักศึกษาภาคภูมิใจที่ได้เป็นนักศึกษามหาวิทยาลัย มีคะแนนอยู่ในระดับมาก นักศึกษา รู้สึกเป็นเจ้าของร่วมในมหาวิทยาลัย มีคะแนนอยู่ในระดับมาก นักศึกษาอยู่ในมหาวิทยาลัยอย่างมี ความสุข มีคะแนนอยู่ในระดับมาก และคะแนนโดยรวมทั้ง 9 ด้าน นักศึกษามีความสุขระดับปาน กลาง

2. การเปรียบเทียบระดับความสุข ตามภูมิหลังของนักศึกษา พบว่า นักศึกษาเพศหญิงมี ความสุขมากกว่านักศึกษาเพศชาย นักศึกษาชั้นปีที่ 1 มีความสุขมากกว่าชั้นปีอื่น ๆ นักศึกษา สาขาวิชาเทคโนโลยีธรณี มีความสุขมากกว่านักศึกษาสาขาวิชาอื่น ๆ นักศึกษาที่มีภูมิลำเนาอยู่ใน พื้นที่ภาคตะวันออก มีความสุขมากกว่านักศึกษาที่มีภูมิลำเนาในพื้นที่อื่น ๆ และนักศึกษาที่ยังไม่มี คะแนนเฉลี่ยสะสม มีความสุขมากกว่านักศึกษาที่มีคะแนนเฉลี่ยสะสม

3. ปัจจัยที่สัมพันธ์กับความสุข ตามภูมิหลังของนักศึกษา พบว่า เพศ มีความสัมพันธ์เชิงบวก กับความสุขด้านครอบครัว คะแนนเฉลี่ยสะสมมีความสัมพันธ์เชิงบวกกับความสุขด้านความมีน้ำใจ รายได้ครอบครัวมีความสัมพันธ์เชิงบวกกับความสุขด้านสุขภาพ และความสุขโดยรวม นักศึกษาที่มี ทุนการศึกษาจากการกู้ยืมมีความสัมพันธ์เชิงบวกกับความสุขด้านสุขภาพการเงิน นักศึกษาที่เคยได้รับ ทุนการศึกษามีความสัมพันธ์เชิงบวกกับความสุขด้านครอบครัว นักศึกษามีรายได้รวมเฉลี่ยทั้งหมดต่อ เดือนมีความสัมพันธ์เชิงบวกกับความสุขด้านจิตวิญญาณ

**วิธีดำเนินการวิจัย**

การศึกษาวิจัยเรื่อง ความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา เป็นการวิจัยเชิงปริมาณ (Quantitqtive Research) ซึ่งเป็นการวิจัยโดยใช้แบบสอบถาม เป็นเครื่องมือในการเก็บรวบรวมข้อมูล

ประชากรที่ใช้ในการวิจัยครั้งนี้ ได้แก่ นักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา ปีการศึกษา 2561 จำนวน 299 คน ใช้กลุ่มตัวอย่างจำนวน 171 ชั้นปีที่ 1-3 ตามเกณฑ์การกำหนดขนาดตัวอย่างของทาโร่ยามาเน่ (Taro Yamane)

1. การเก็บรวบรวมข้อมูล

ผู้วิจัยเก็บรวบรวมข้อมูลกลุ่มเป้าหมาย ได้แก่นักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา จำนวน 171 ชุด โดยมีขั้นตอนดังนี้

1.1 ผู้วิจัยเก็บข้อมูลจากนักศึกษาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทาโดยการแจกแบบสอบถามด้วยตัวเอง

1.2 เมื่อได้รับแบบสอบถามคืนผู้วิจัยดำเนินการตรวจสอบความถูกต้องสมบูรณ์ของการตอบแบบสอบถาม แล้วนำผลการตอบไปจัดทำและวิเคราะห์ข้อมูลต่อไป

2. เครื่องมือที่ใช้ในการวิจัย

ตอนที่ 1 เป็นแบบสอบถามเกี่ยวกับข้อมูลส่วนบุคคลของนักศึกษาเป็นแบบสอบถามมี 4 ข้อ ได้แก่ เพศ อายุ ระดับการศึกษา และที่พักอาศัย ของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา ลักษณะเป็นคำตอบแบบเลือกตอบ

ตอนที่ 2 เป็นแบบสอบถามข้อมูลที่เกี่ยวกับความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา ข้อมูลระดับความสุขของผู้ตอบแบบสอบถาม 3 ด้าน ประกอบไปด้วย ด้านความรู้สึกต่อกิจกรรมการเรียนการสอนมี 5 ข้อ ด้านความรู้สึกต่ออาจารย์และเพื่อนร่วมชั้น มี 5 ข้อ และด้านความรู้สึกต่อสภาพแวดล้อมในมหาวิทยาลัย มี 5 ข้อ

3. การวิเคราะห์ข้อมูลและสถิติที่ใช้

การวิเคราะห์ข้อมูลในการวิจัยครั้งนี้ ผู้วิจัยได้รับข้อมูลครบถ้วนตามที่ต้องการ จึงดำเนินการวิเคราะห์ข้อมูล เพื่อหาสถิติต่างๆ โดยดำเนินการตามขั้นตอน ดังนี้

3.1 การวิเคราะห์เป็นข้อมูลทั่วไปของผู้ตอบแบบสอบถาม โดยแยกตาม เพศ อายุ ระดับการศึกษา และที่พักอาศัย โดยการหาค่าความถี่ (Frequency) ค่าร้อยละ (Percentage) ค่าเฉลี่ย (𝑥̅) และส่วนเบี่ยงเบนมาตรฐาน (S.D)

3.2 เมื่อรวบรวมข้อมูลที่ได้จากแบบสอบถามทั้งหมด นำข้อมูลและวิเคราะห์ด้วยเครื่องคอมพิวเตอร์โดยใช้โปรแกรมสำเร็จรูปสำหรับการวิจัย โดยใช้สถิติในการวิเคราะห์ข้อมูลเกี่ยวกับความสุขของนักศึกษาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนัน โดยหาค่าเฉลี่ย (Mean) และค่าเบี่ยงเบนมาตรฐาน (Standard Deviation: S.D.) เป็นรายด้านและรายข้อ

3.3 การวิเคราะห์ข้อมูลการเปรียบเทียบความสุขของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา การทดสอบสมมุติฐานจึงใช้ค่าสถิติ t-test กรณีปัจจัยพื้นฐานส่วนบุคคล มี 2 กลุ่ม และทำการทดสอบด้วยสถิติ F-test กรณีปัจจัยพื้นฐานส่วนบุคคล มีมากกว่า 2 กลุ่มขึ้นไป ถ้าพบความแตกต่างอย่างมีนัยสำคัญทางสถิติจะทดสอบความแตกต่างของค่าเฉลี่ยรายคู่ โดยวิธี LSD (Least Significant Difference)

**ผลการวิจัย**

ผลการวิจัย ความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา สามารถสรุปได้ดังนี้

1. ข้อมูลปัจจัยส่วนบุคคลของผู้ตอบแบบสอบถาม นักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา ส่วนใหญ่เป็นเพศหญิง จำนวน 143 คน คิดเป็นร้อยละ 83.6 ส่วนใหญ่มีอายุ 21 ปี จำนวน 65 คน คิดเป็นร้อยละ 38.0 ส่วนใหญ่มีระดับการศึกษาชั้นปี 3 จำนวน 64 คน คิดเป็นร้อยละ 37.4 ส่วนใหญ่อาศัยที่หอพัก จำนวน 137 คน คิดเป็นร้อยละ 80.1

2. ผลการวิเคราะห์ความสุขในการเรียนของนักศึกษาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา พบว่า ความสุขในการเรียนของนักศึกษาสาขาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา โดยรวมอยู่ในระดับมาก และเมื่อพิจารณาเป็นรายด้าน พบว่า นักศึกษามีความสุขในการเรียนอยู่ในระดับมาก ( = 3.93) ได้แก่ ด้านความรู้สึกต่ออาจารย์และเพื่อนร่วมชั้น ( = 3.98) ด้านความรู้สึกต่อกิจกรรมการเรียนการสอน ( = 3.98) และด้านความรู้สึกต่อสภาพแวดล้อมในมหาวิทยาลัย ( = 3.83)

|  |  |  |  |
| --- | --- | --- | --- |
| **ความสุขในการเรียนของนักศึกษาการบริหารงานตำรวจ** | **ระดับของความคิดเห็น** | | |
|  | **S.D.** | **แปลผล** |
| 1. ด้านความรู้สึกต่อกิจกรรมการเรียนการสอน 2. ด้านความรู้สึกต่ออาจารย์และเพื่อนร่วมชั้น 3. ด้านความรู้สึกต่อสภาพแวดล้อมในมหาวิทยาลัย | 3.98  3.98  3.83 | 0.50  0.59  0.73 | มาก  มาก  มาก |
| **รวม** | **3.93** | **0.42** | **มาก** |

3. ผลการเปรียบเทียบระดับความสุขในการเรียนของนักศึกษาสาขาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา จำแนกตามปัจจัยส่วนบุคคล ได้แก่ เพศ อายุ ระดับการศึกษา ที่พักอาศัย โดยจำแนกตามปัจจัยส่วนบุคคล ได้แก่ เพศ อายุ ระดับการศึกษา ที่พักอาศัย เมื่อพิจารณาเป็นรายด้าน ดังนี้ (1) จำแนกตามเพศ พบว่า ค่า Sig. เท่ากับ .359 แสดงว่า นักศึกษาสาขาวิชาการบริหารงานตำรวจที่มีเพศต่างกัน มีความสุขในการเรียน โดยรวมไม่แตกต่างกัน ซึ่งค่า Sig มากกว่า 0.05 จึงปฏิเสธสมมติฐานที่ตั้งไว้ (2) จำแนกตามอายุ พบว่า ค่า Sig. เท่ากับ .015 แสดงว่า นักศึกษาสาขาวิชาการบริหารงานตำรวจที่มีอายุต่างกัน มีความสุขในการเรียน โดยรวมแตกต่างกัน ซึ่งค่า Sig น้อยกว่า 0.05 จึงยอมรับสมมติฐานที่ตั้งไว้ (3) จำแนกตามระดับการศึกษา พบว่า ค่า Sig. เท่ากับ .001 แสดงว่า นักศึกษาสาขาวิชาการบริหารงานตำรวจที่มีระดับการศึกษาต่างกัน มีความสุขในการเรียน โดยรวมแตกต่างกัน ซึ่งค่า Sig น้อยกว่า 0.05 จึงยอมรับสมมติฐานที่ตั้งไว้ (4) จำแนกตามที่พักอาศัย พบว่า ค่า Sig. เท่ากับ .521 แสดงว่า นักศึกษาสาขาวิชาการบริหารงานตำรวจที่มีที่พักอาศัยต่างกัน มีความสุขในการเรียน โดยรวมไม่แตกต่างกัน ซึ่งค่า Sig มากกว่า 0.05 จึงปฏิเสธสมมติฐานที่ตั้งไว้

|  |  |  |
| --- | --- | --- |
| **ปัจจัยส่วนบุคคล** | **T/F** | **Sig.** |
| เพศ | -.919 | .359 |
| อายุ | 3.566\* | .015 |
| ระดับการศึกษา | 7.642\* | .001 |
| ที่พักอาศัย | -.646 | .521 |

**อภิปรายผล**

*1. การศึกษาวิจัยเรื่อง* ความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา *อภิปรายผลวิจัยผลได้ดังนี้*

*การเปรียบเทียบระดับความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา จำแนกปัจจัยส่วนบุคคล พบว่า* จำแนกตามเพศ ไม่แตกต่างกัน จึงปฏิเสธสมมติฐานที่ตั้งไว้ จำแนกตามอายุ แตกต่างกัน จึงยอมรับสมมติฐานที่ตั้งไว้ จำแนกตามระดับการศึกษา แตกต่างกัน จึงยอมรับสมมติฐานที่ตั้งไว้ จำแนกตามที่พักอาศัย ไม่แตกต่างกัน จึงปฏิเสธสมมติฐานที่ตั้งไว้

*2.ความสุขในการเรียน*ของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา *โดยรวมอยู่ในระดับมาก พิจารณาเป็นรายด้านอยู่ในระดับมาก เรียงจากค่าเฉลี่ยมากไปหาน้อย ได้แก่* ด้านความรู้สึกต่อกิจกรรมการเรียนการสอน ด้านความรู้สึกต่ออาจารย์และเพื่อนร่วมชั้น และด้านความรู้สึกต่อสภาพแวดล้อมในมหาวิทยาลัย อภิปรายเป็นรายด้านดังนี้

ด้านความรู้สึกต่อกิจกรรมการเรียนการสอน โดยรวมและรายข้ออยู่ในระดับมาก เรียง 3 อันดับแรก นักศึกษาเห็นความสำคัญกับสิ่งที่อาจารย์สอน นักศึกษามาถึงห้องเรียนก่อนเวลาและนั่งด้านหน้า และนักศึกษาเต็มใจทำงานที่อาจารย์มอบหมาย ทั้งนี้เนื่องจากอาจารย์ผู้สอนมีการจัดการเรียนการสอนที่เน้นผู้เรียนเป็นสำคัญโดยมีกิจกรรมที่หลากหลายเพื่อให้นักศึกษาได้ปฏิบัติงานจริง มีการทำงานเป็นกลุ่ม มีการรายงานผลงานที่ดำเนินการ และได้สอดคล้องกับงานวิจัยของบพิตร อิสระ(2550) ได้ศึกษาเรื่อง การพัฒนาโมเดลเชิงสาเหตุของการเรียนรู้อย่างมีความสุขของนักเรียนชั้นมัธยมศึกษาปีที่ 6 ในกรุงเทพมหานคร พบว่าด้านการจัดกิจกรรมการเรียนการสอนอยู่ในระดับมาก

ด้านความรู้สึกต่ออาจารย์และเพื่อนร่วมชั้น โดยรวมและรายข้ออยู่ในระดับมาก เรียง 3 อันดับแรก นักศึกษามีปฏิสัมพันธ์ที่ดีกับอาจารย์และเพื่อนในห้องเรียน นักศึกษายกย่องเพื่อนเสมอ เมื่อเพื่อนทำถูกต้อง และนักศึกษาให้ความร่วมมือกับอาจารย์และเพื่อนในการทำกิจกรรมต่างๆในห้องเรียน ทั้งนี้เนื่องจากสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา มีนโยบายให้นักศึกษามีความรักและสามัคคี มีการช่วยเหลือซึ่งกันและกัน มีการเอื้ออาทรมีประเพณีให้รุ่นพี่รับรุ่นน้อง และมีการจัดงานบายศรีสู่ขวัญ งานไหว้ครู และกิจกรรมฝึก เพื่อให้นักศึกษาได้พบกันมีกิจกรรมทำร่วมกัน และได้สอดคล้องกับงานวิจัยของสายทิพย์ แก้วอินทร์(2548) ได้ศึกษาเรื่อง การเรียนรู้อย่างมีความสุขกับผลสัมฤทธิ์ทางการเรียนของนักเรียนระดับประถมศึกษา โรงเรียนสาธิตมหาวิทยาลัยขอนแก่น พบว่าด้านสัมพันธภาพกับผู้อื่นอยู่ในระดับมาก

ด้านความรู้สึกต่อสภาพแวดล้อมในมหาวิทยาลัย โดยรวมและรายข้ออยู่ในระดับมาก เรียง 3 อันดับแรก มหาวิทยาลัยมีแหล่งการเรียนรู้ให้แก่นักศึกษาได้ศึกษาค้นคว้า มหาวิทยาลัยส่งเสริมให้นักศึกษาได้จัดทำกิจกรรมร่วมกันอย่างเต็มที่ และบริเวณมหาวิทยาลัยมีบรรยากาศที่ร่มรื่น อากาศเย็นสบาย ทั้งนี้เนื่องจากมหาวิทยาลัยมีการให้บริการแหล่งการเรียนรู้ให้นักศึกษาได้มีโอกาสศึกษาค้นคว้าเพิ่มเติมทุกบริเวณของมหาวิทยาลัย เช่น มีอินเตอร์เน็ตในการสืบค้นข้อมูล มีแหล่งการเรียนรู้ต่างๆ มีห้องสมุดให้นักศึกษาค้นคว้าในเรื่องที่นักศึกษาต้องการ บริเวณมหาวิทยาลัยบรรยากาศร่มเย็นสามารถนั่งพักผ่อนค้นคว้าในสิ่งที่ต้องการศึกษาตามความต้องการ และได้สอดคล้องกับงานวิจัยของแพรวพรรณ์ พิเศษ(2548) ได้ศึกษาเรื่อง โมเดลความสัมพันธ์เชิงสาเหตุของปัจจัยที่มีผลต่อการเรียนรู้อย่างมีความสุขของนักเรียน ชั้นมัธยมศึกษาปีที่ 2 และบพิตร อิสระ(2550) ได้ศึกษาเรื่อง การพัฒนาโมเดลเชิงสาเหตุของการเรียนรู้อย่างมีความสุขของนักเรียนชั้นมัธยมศึกษาปีที่ 6 ในกรุงเทพมหานคร พบว่า สภาพแวดล้อมในการเรียนอยู่ในระดับมาก

**ข้อเสนอแนะ**

**ข้อเสนอแนะในการนำวิจัยไปใช้**

1. ควรมีนโยบายให้อาจารย์ผู้สอนสนับสนุนให้นักศึกษามีการศึกษาหาความรู้เพิ่มเติมหลังจากที่อาจารย์สอน เพื่อให้นักศึกษาเป็นบุคคลที่รักในการค้นคว้าหาความรู้

2. ควรมีนโยบายให้อาจารย์ผู้สอนจัดกิจกรรมการเรียนการสอนและส่งเสริมให้นักศึกษารู้จักยกย่องเมื่อเพื่อนทำถูกต้อง เพื่อให้นักศึกษาเป็นบุคคลที่รู้จักการยกย่องและให้เกียรติเพื่อนร่วมชั้น อาจจะทำให้นักศึกษามีคุณธรรมและจริยธรรมมากยิ่งขึ้น

3. ควรมีการจัดสถานที่ที่เพียงพอสำหรับให้นักศึกษาสามารถนั่งพักผ่อนหย่อนใจได้ เพื่อให้นักศึกษามีความรู้สึกว่ามามหาวิทยาลัยราชภัฏสวนสุนันทา แล้วรู้สึกสุขกายสบายใจ อยากที่จะมาเรียน

**ข้อเสนอแนะในการนำวิจัยครั้งต่อไป**

ควรพัฒนารูปแบบการเรียนอย่างมีความสุขของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา โดยการใช้สื่อเทคโนโลยีเข้ามาเพื่อประสิทธิภาพในการเรียนมากยิ่งขึ้น

**กิตติกรรมประกาศ**

งานวิจัยเรื่อง ความสุขในการเรียนของนักศึกษาสาขาวิชาการบริหารงานตำรวจ คณะมนุษยศาสตร์และสังคมศาสตร์ มหาวิทยาลัยราชภัฎสวนสุนันทา สำเร็จลุล่วงไปได้ด้วยนี้ เนื่องจากได้รับความกรุณาอย่างสูงจาก อาจารย์ รพีพัฒน์ จันทนินทรและ อาจารย์ อรรถสิทธิ์ นิกรวัฒน์ ที่ปรึกษางานวิจัยฉบับนี้ ที่กรุณาให้คำปรึกษา คำแนะนำ มีการตรวจสอบ ปรับปรุง แก้ไขข้อบกพร่องต่างๆ ด้วยความเอาใจใส่อย่างยิ่ง ผู้วิจัยขอขอบพระคุณเป็นอย่างสูง ณ ไว้ที่นี้

**รายการอ้างอิง**

กิติยวดี บุญซื่อ และคณะ. (2540). **“ทฤษฎีการเรียนรู้อย่างมีความสุข”** สํานักงานคณะกรรมการการศึกษาแหงชาติ.

ขวัญเนตร คาวีวงศ์. (2555). **“เรียนให้มีความสุข”** คณะกรรมการศึกษาและพัฒนาความรู้ทางจิตวิทยาและ สังคม.

คู่บุญ ศกุนตนาค. (2552).  **“ผลของความสอดคล้องระหว่างแบบการเรียนกับการสอนที่มีต่อความสุขในการเรียนรู้ของนักเรียน ”** วิทยานิพนธ์ปริญญาครุศาสตรมหาบัณฑิต สาขาวิชาวิจัยการศึกษา คณะครุศาสตร์ จุฬาลงกรณ์มหาวิทยาลัย.

จตุรวัฒน์ ผนึกรัมย์” (2560). **“การศึกษาปัจจัยที่สัมพันธ์กับความสุขของนักศึกษา ระดับปริญญาตรีมหาวิทยาลัยเทคโนโลยีสุรนารี ปีการศึกษา 2559”** มหาวิทยาลัยเทคโนโลยีสุรนารี.

ธนพล บรรดาศักดิ์ กนกอร ชาวเวียง และนฤมล จันทรเกษม. **“ความสุขในการเรียนรู้ของนักศึกษาพยาบาล”**วิทยาลัยพยาบาลบรมราชชนนี พระพุทธบาท.

นุสรา นามเดช และคณะ. (2549). **“ ความสุขของนักศึกษาพยาบาลวิทยาลัยบรมราชชนนี สระบุรี”**

บพิตร อิสระ. (2550). **“การพัฒนาโมเดลเชิงสาเหตุของการเรียนรู้อย่างมีความสุขของนักเรียนชั้นมัธยมศึกษาปีที่ 6 ในกรุงเทพมหานคร”** ครุศาสตรมหาบัณฑิต คณะครุศาสตร์ จุฬาลงกรณ์มหาวิทยาลัย.

พระพรหมคุณาภรณ์ (ป.อ.ปยุตโต). (2550) **“ธรรมนูญชีวิต”** พิมพ์ครั้งที่4. กรุงเทพมหานคร สํานักงาน พระพุทธศาสนาแห่งชาติ

แพรวพรรณ์ พิเศษ(2548). **“โมเดลความสัมพันธ์เชิงสาเหตุของปัจจัยที่มีผลต่อการเรียนรู้อย่างมีความสุขของนักเรียน ชั้นมัธยมศึกษาปีที่ 2**” ภาควิชาวิจัยและวัดผลการศึกษา คณะศึกษาศาสตร์ มหาวิทยาลัยบูรพา

ภารดี อนันต์นาวี. (2558). **“ปัจจัยที่ส่งผลต่อความสุขในการเรียนของนิสิตสาขาวิชาการบริหารการศึกษา คณะศึกษาศาสตร์ มหาวิทยาลัยบูรพา”** ศูนย์นวัตกรรมการบริหารและผู้นำทางการศึกษา คณะศึกษาศาสตร์ มหาวิทยาลัยบูรพา.

มานะ สินธุวงษานนท์. (2550). **“ปัจจัยสงเสริมการจัดการศึกษาที่ส่งผลต่อคุณภาพนักเรียนใน ภาคตะวันออกเฉียงเหนือ”** คณะมนุษยศาสตร์และสังคมศาสตร์ มหาวิทยาลัยบูรพา

รศรินทร์ เกรย์ วรชัย ทองไชย และเรวดี สุวรรณนพเก้า. (2533). **“ความสุขเป็นสากล”** สืบค้นเมื่อ มีนาคม 15,2562, จาก

<http://www.ipsr.mahidol.ac.th/ipsrbeta/FileUpload/PDF/Report-File-367.pdf>

ราชบัณฑิตยสถาน. (2546). **“พจนานุกรมฉบับราชบัณฑิตยสถาน”** ราชบัณฑิตยสถาน กรุงเทพมหานคร

สายทิพย์ แก้วอินทร์.(2548). **“การเรียนรู้อย่างมีความสุขกับผลสัมฤทธิ์ทางการเรียนของนักเรียนระดับประถมศึกษา โรงเรียนสาธิตมหาวิทยาลัยขอนแก่น”** ศึกษาศาสตรมหาบัณฑิต มหาวิทยาลัยขอนแก่น.

อาริสติปปุส,เอพิคิวรุส **“แนวคิดทฤษฎีและปรัชญาที่เกี่ยวกับความสุข”** สืบค้นเมื่อ มีนาคม 20 ,2562, จาก

<http://yokeedesign.blogspot.com/2009/07/hedonism.html>